Man of Steel

Man of Steel er et amerikansk actioneventyr fra 2013. Filmen er regissert av Zack Snyder, og har Henry Cavill i hovedrollen som Clark Kent. I tillegg spiller Amy Adams, Michael Shannon, Russell Crowe, Diane Lane og Kevin Costner viktige roller.


== Om filmen ==
Filmen er tenkt å være en slags omstart av Supermann-serien. Den har et budsjett på 175 millioner dollar. Oppsatt premiere på norske kinoer var 14. juni 2013.
Christopher Nolan produserte filmen og var også med på å utarbeide historien sammen med manusforfatter David S. Goyer.


== Handling ==
Kal-El, et guttebarn fra den døende planeten Krypton blir sendt til jorden, og blir adoptert av et par fra Kansas. Han får navnet Clark Kent. Etter at adoptivfaren Jonathan Kent blir drept av en tornado, tilbringer Clark de kommende årene i forskjellige jobber og med forskjellige dekknavn for å skjule sin sanne identitet. Men når jorden blir invadert av medlemmer fra hans egen rase, må Clark gå i seg selv og finne ut hvem - og til og med hva - han egentlig er.


== Rolleliste ==
Henry Cavill i rollen som Clark Kent / Superman / Kal-El
Amy Adams i rollen som Lois Lane
Michael Shannon i rollen som General Zod
Russell Crowe i rollen som Jor-El
Diane Lane i rollen som Martha Kent
Kevin Costner i rollen som Jonathan Kent
Laurence Fishburne i rollen som Perry White
Antje Traue i rollen som Faora-Ul
Ayelet Zurer i rollen som Lara Lor-Van
Harry Lennix i rollen som General Swanwick
Richard Schiff i rollen som Dr. Emil Hamilton
Christopher Meloni i rollen som Colonel Nathan Hardy
Michael Kelly i rollen som Steve Lombard
Dylan Spraybarry i rollen som Clark Kent - 13 år
Cooper Timberline i rollen som Clark Kent - 9 år
Richard Cetrone i rollen som Tor-An
Mackenzie Gray i rollen som Jax-Ur
Julian Richings i rollen som Lor-Em
Mary Black i rollen som Ro-Zar
Samantha Jo i rollen som Car-Vex
Rebecca Buller i rollen som Jenny
Christina Wren i rollen som Major Carrie Ferris
David Lewis i rollen som Major Laramore
Tahmoh Penikett i rollen som Jed Eubanks
Alessandro Juliani i rollen som Officer Sekowski
Joseph Cranford i rollen som Pete Ross
Jack Foley i rollen som Pete Ross (tenåring)
Jadin Gould i rollen som Lana Lang
Robert Gerdisch i rollen som Whitney Fordman


== Trivia ==
Følgende regissører ble vurdert før Zack Snyder ble valgt: Darren Aronofsky, Duncan Jones, Tony Scott, Matt Reeves og Jonathan Liebesman. I tillegg avslo Ben Affleck muligheten til å regissere filmen.
Følgende skuespillere var finalister for rollen som Clark Kent / Superman: Henry Cavill, Matthew Goode, James Holzier, Armie Hammer, Matt Bomer, Joe Manganiello, Zac Efron og Colin O'Donoghue. Cavill ble som kjent valgt.
Følgende skuespillerinner ble vurdert for rollen som Lois Lane før Amy Adams ble valgt: Natalie Portman, Charlotte Riley, Anne Hathaway, Dianna Agron, Kristen Stewart, Malin Åkerman, Rachel McAdams, Mary Elizabeth Winstead, Kristen Bell, Lake Bell, Olivia Wilde, Mila Kunis og Jessica Biel.
Amanda Seyfried gjorde en audition for en rolle.
Følgende skuespillerinner var blant dem som ble vurdert for rollen som Martha Kent før Diane Lane ble valgt: Julianne Moore, Lisa Rinna, Jodie Foster, Sela Ward og Elisabeth Shue.
Følgende skuespillere var blant dem som ble vurdert for rollen som Jonathan Kent før Kevin Costner ble valgt: Dennis Quaid, Bruce Greenwood, Michael Biehn og Kurt Russell.
Viggo Mortensen var med i diskusjonen om å spille General Zod.
Julia Ormond skulle opprinnelig spilt Lara, men trakk seg og ble erstattet av Ayelet Zurer. Connie Nielsen var også en aktuell kandidat for rollen.
Både regissør Bryan Singer og hovedrolleinnehaver Brandon Routh fra Superman Returns var interesserte i å komme tilbake til denne filmen, men produksjonsselskapet Warner Bros. Pictures ville at filmen skulle være en ren omstart av Supermann-mytologien. Routh var fremdeles interessert, men Zack Snyder ble valgt som regissør, og han var klar på at filmen ikke skulle ha noen assossiasjoner til skuespillere som tidligere har spilt karakteren.
Alessandro Juliani, som spiller Sergeant Sedowski i denne filmen, spilte faktisk tidligere Dr. Emil Hamilton i TV-serien Smallville, som omhandlet livet til Clark Kent som ung. Også Amy Adams gjestespilte i én episode av serien, som Jodi Melville i en episode tidlig i sesong 1.


== Eksterne lenker ==
(en) Offisielt nettsted 
(en) Man of Steel (film) – kategori av bilder, video eller lyd på Commons 
(en) Man of Steel på Internet Movie Database 
(no) Man of Steel hos Filmfront 
(sv) Man of Steel i Svensk Filmdatabas 
(da) Man of Steel i Danmark Nationale Filminstitut 
(fr) Man of Steel på Allociné 
(nl) Man of Steel på MovieMeter 
(en) Man of Steel på AllMovie 
(en) Man of Steel på Turner Classic Movies 
(en) Man of Steel på Rotten Tomatoes 
(en) Man of Steel på Metacritic